Урысейпсо зэхьэзэхуэм хэтынущ
Дагъыстэным щекIуэкIащ Кавказ Ищхъэрэ федеральнэ щIыналъэм алыдж-урым бэнэкIэмкIэ пашэныгъэ къыщыхьыным теухуа, 1996-1997 гъэхэм къалъхуахэр зыхэта зэхьэзэхуэ. КъБР-м икIа гупым абы медалих къыщахьащ. Зэхьэзэхуэм хэта спортсмен 251-м ящыщу 30-р Къэбэрдей-Балъкъэрым икIат.
Килограмм 50 иримыкъухэм я зэпеуэм Къер Азэмэт етIуанэ увыпIэ къыщихьащ. Килограмм 69-м нэс зи хьэлъагъхэм я деж Бэрэгъун Астемыр ещанэ щыхъуащ. Килограмм 54-рэ иримыкъухэм я зэпеуэм пашэ щыхъуащ Каблахов Таймураз. Абы дыжьын медалыр къыщыIэрыхьащ Жамырзэ Сослъэн. Килограмм 63-м нэс зи хьэлъагъхэм я зэпеуэм Журт Анзор дыжьын медалыр къыщихьащ. Килограмми 100 хъухэм дыщэр къафIихьащ Тубей Мухьэмэд.
Зэхьэзэхуэм ехъулIэныгъэ щызыIэрызыгъэхьахэм Iэмал ягъуэтащ Урысей Федерацэм пашэныгъэ къыщыхьыным теухуауэ мэлыжьыхьым и 3 — 7-хэм Москва щекIуэкIыну зэхьэзэхуэм хэтыну. Апхуэдэуи, абыхэм иратащ медалхэр, щIыхь тхылъхэр, ахъшэ саугъэтхэр, тыгъэ лъапIэхэр.
КъБР-м Спортымрэ туризмэмкIэ
и министерствэм и пресс-IуэхущIапIэ.
